Los Angeles Lakers
Los Angeles Lakers on Põhja-Ameerika korvpalliliiga NBA klubi. Meeskond mängib läänekonverentsi Vaikse ookeani divisjonis. Klubi kodusaal on Staples Center, mida jagatakse kohaliku rivaali Los Angeles Clippersi, NHLi klubi Los Angeles Kingsi ja WNBA klubi Los Angeles Sparksiga. Lakers on NBA ajaloos üks edukamaid meeskondi, olles tulnud NBA meistriks 17 korda, viimati 2020. aastal.